Elon Musk ประกาศสร้างหุ่นยนต์ยักษ์
Elon Musk ประกาศสร้างหุ่นยนต์ยักษ์ 2 วันที่ผ่านมา..  Elon Musk ทวีตว่า “It is time to create a mecha”
17 ต.ค. 2561

Elon Musk ประกาศสร้างหุ่นยนต์ยักษ์ / โดย ลงทุนแมน
2 วันที่ผ่านมา..
Elon Musk ทวีตว่า
“It is time to create a mecha”
โดย Mecha เป็นศัพท์เฉพาะของวงการอนิเมะ 
ใช้เรียกหุ่นยนต์ยักษ์ที่มีคนคอยควบคุมอยู่ภายใน
ทวีตดังกล่าวถูก Retweet ไปกว่าสองแสนครั้ง 
และมีทวิตเตอร์ทางการมากมายไปร่วมแสดงความคิดเห็น 
โดยหนึ่งในนั้นคือ
เจ้าของลิขสิทธิ์อนิเมะกันดั้ม Bandai Namco US ตอบกลับ Musk ว่า
“ไหนใครพูดถึง Mecha? เรามีหุ่นต้นแบบเพียบเลย”
พร้อมกับแนบวีดีโอกันดั้มประกอบ..
การทวีตแบบนี้ไม่ใช่ครั้งแรกของ Musk โดยในปี 2016 เขาเคยทวีตว่า
“ปัญหารถติดมันบ้าไปแล้ว ผมจะสร้างเครื่องขุดอุโมงค์ และจะเริ่มขุดในไม่ช้า”
ปัจจุบัน คำพูดของเขากลายมาเป็นบริษัทขุดเจาะ The Boring Company ที่จะมีการประยุกต์เทคโนโลยี Loop เพื่อการขนส่งมวลชนใต้ดิน
และในปีนี้  Musk ยังใช้ทวิตเตอร์ในการสื่อสาร และพยายามช่วยเหลือทีมหมูป่าในไทย และสุดท้ายเขาก็ได้สร้างอุปกรณ์มาช่วยเหลือคนไทยจริงๆ
ต่อมาอาจจะมีเรื่องไม่ดีกับตัวเขา เช่น การถูกฟ้องโดย กลต. สหรัฐ ที่มีโทษปรับถึง 650 ล้านบาท จากการใช้ทวิตเตอร์บิดเบือนข้อมูลแก่นักลงทุน และต้องลาออกจากการเป็นประธานกรรมการ
รวมไปถึงการดูดกัญชาระหว่างการให้สัมภาษณ์
ในคราวนี้ก็น่าสนใจไม่น้อยว่าหุ่นยนต์ของ Musk จะถูกผลิตขึ้นมาจริงหรือไม่?
และมันจะมีหน้าตาเป็นอย่างไร เราคงต้องติดตามกันต่อไป
แต่ที่แน่ๆ เขาเป็นคนที่สร้างกระแสในโลกทวิตเตอร์ได้อยู่เสมอจริงๆ..